Mga ahensyang matutulungan ng Ombudsman May awtoridad ang Ombudsman na imbestigahan ang humigit-kumulang 4,000 ahensya sa pampublikong sektor, kabilang ang: mga kagawaran at ministeryo ng pamahalaan Mga Ministro (tungkol sa mga desisyon sa mga kahilingan para sa opisyal na impormasyon) mga negosyong pag-aari ng estado at mga entidad ng korona konseho ng lungsod, distrito, at rehiyon mga unibersidad, polytechnics, at wānanga mga board ng paaralan mga tagapagbigay ng pangangalaga at kustodiya na pinondohan ng publiko para sa tamariki at rangitahi. Sinusubaybayan din ng Ombudsman ang ilang pribadong pasilidad na nangangalaga sa matatanda na tumatanggap ng pondo mula sa pampublikong sektor. Makipag-ugnayan sa Ombudsman Tanggapan ng Ombudsman Lunes hanggang Biyernes, 8.30am hanggang 5.00pm Freephone 0800 802 602 Email info@ombudsman.parliament.nz Website PO Box 10152, Wellington 6143 @ombudsmannz Gamitin ang QR code na ito para sa karagdagang impormasyon at mga polyeto sa mga naa-access na format at iba wika. Ang mga karagdagang wika at format ay maaaring makuha kung ito ay hilingin. Gamitin ang NZ Relay upang makipag-ugnayan sa Ombudsman kung ikaw ay bingi o may mahinang pandinig o may kapansanan sa pananalita. About the Ombudsman Published 2024 All text and images copyright © Office of the Ombudsman 2024 All rights reserved The unique aspects of the PĪTAU-A-MANAIA and PANEL Logo have been carefully carved by digital whakairo at Ariki Creative in Ōtautahi, Taane Flanagan, for the exclusive use for the Office of the Ombudsman. All copyright and trade mark rights in the PĪTAU-A-MANAIA and PANEL Logo are owned by the Chief Ombudsman and authorised for use by the Office of the Ombudsman Tungkol sa Ombudsman About the Ombudsman Tagalog Ang Ombudsman ay tapat sa Te Ao Māori at sa pagtiyak na ang mga obligasyon sa ilalim ng Te Tiriti o Waitangi ay natutugunan. Tungkulin nila na pangalagaan at protektahan ang karapatan, dignidad at dangal ng bawat mamamayan.
Ang pagkakaroon ng patas na pamamalakad para sa lahat ang dahilan kung bakit umiiral ang Ombudsman. Ang pangalang ibinigay ng Māori sa Ombudsman ay Kaitiaki Mana Tangata o tagapag-alaga ng kapakanan ng mga tao. Pinangangalagaan ng Ombudsman ang mga karapatan ng mga tao at tinutulungan silang makitungo sa mga ahensya ng gobyerno ng New Zealand. Hinihikayat din ng Ombudsman ang mga ahensyang maging malinaw at may pananagutan sa publiko. Ang Ombudsman ay isang Opisyal ng Parlyamento at independyente at walang kinikilingan. Ang mga serbisyo nito ay libre at magagamit ng lahat. Ang pinakaunang Ombudsman sa New Zealand ay itinalaga noong 1962. Sa paglipas ng mga taon, pinalawak ang tungkulin ng Ombudsman upang matiyak na ang lahat ng mamamayan sa New Zealand ay nagtatamasa ng karapatang demokratiko at pantao na nararapat sa kanila. Dagdagan ang kaalaman tungkol sa Ombudsman. Gamitin ang QR code na ito upang panoorin ang dokumentaryong 'Our first 60 years - the NZ Ombudsman in Aotearoa'. Ang mga tungkulin ng Ombudsman Paglutas ng mga reklamo sa mga ahensya ng gobyerno. Karapatan mong matrato ng mga ahensya ng gobyernong iyong kinakaharap nang patas. Kung naniniwala kang hindi ka natrato ng patas, at hindi ka masaya sa kanilang tugon sa iyong reklamo, maaari kang matulungan ng Ombudsman. Paglutas sa mga reklamong tungkol sa mga paghingi ng opisyal na impormasyon. Maaari kang humingi ng impormasyon sa ahensya ng gobyerno o Ministro. Kung hindi ka masaya sa tugon sa iyong kahilingan para sa opisyal na impormasyon, maaari kang magreklamo sa Ombudsman. Pagtugon sa seryosong katiwalian sa trabaho. Maaari kang makipag-usap sa Ombudsman kung sa tingin mo ay may isang tao sa iyong trabaho (sa pampubliko o pribadong organisasyon) na may nagawang malubhang kamalian, kasama na kung nag-aalala ka sa kahihinatnan ng iyong pagbunyag nito. Ito ay tinatawag na 'whistleblowing' o paggawa ng 'protektadong pagsiwalat'. Pagsubaybay sa makataong pagtrato at mga kondisyon ng mga detenido. Kung nakatira ka sa isang lugar na hindi mo maaaring kusang-loob na lisanin, mayroon ka pa ring mga karapatan. Ang Ombudsman ay bumibisita sa mga kulungan, mga pasilidad ng hukuman, mga ligtas na pasilidad para sa mental health para sa pangkalusugang mental, mga ligtas na tirahan ng mga may kapansanang intelektwal, at mga sentro ng detensyon sa imigrasyon upang matiyak na ang mga karapatang pantao ng mga tao ay protektado. Pagsubaybay sa mga pasilidad na nangangalaga sa matatanda. Sinusuri din ng Ombudsman ang pagtrato sa at mga kondisyon ng mga residente sa ligtas na pasilidad na nangangalaga sa matatanda kung saan ipinagbabawal and pag-alis ng mga tao, tulad ng dementia o psychogeriatric unit, kabilang ang mga pribadong pinapatakbo. Makatarungang pagtrato sa mga taong may kapansanan. Kung ikaw ay may kapansanan, may karapatan kang ganap na makilahok sa komunidad at pampublikong buhay, katulad din ng iba. Sinusubaybayan ng Ombudsman ang mga karapatan ng may kapansanan sa New Zealand. Kung hindi patas ang pagtrato sa iyo ng isang ahensya ng gobyerno, maaaring kang matulungan ng Ombudsman. Pagsuporta sa mga bata at kabataan. Kung nag- aalala ka tungkol sa mga desisyong ginawa ng Oranga Tamariki - o ibang tagapangangalaga o detensyong pinondohan ng publiko- maaari mong sabihin ang iyong mga alalahanin sa Ombudsman. Ang Ombudsman ay kasama din sa: Pagpapabuti ng pampublikong sektor. Maaaring subaybayan at imbestigahan ng Ombudsman ang mga isyu na kinasasangkutan ng mga ahensya ng gobyerno, kahit na walang nagreklamo. Payo at gabay. Ang Ombudsman ay nagbibigay ng payo sa mga ahensya ng gobyerno patungkol sa batas, mga patakaran at proseso, naghahanap ng mga mapagkukunan, at nag-aalok ng pagsasanay. Pagtaas ng kamalayan. Nakikipag-ugnayan ang Ombudsman sa mga indibidwal at komunidad upang itaas ang kamalayan tungkol sa kanilang mga karapatan at mga tungkulin ng Ombudsman, at regular na nagpapalabas ng mga ulat at pag-aaral ng kaso. Internasyonal na pag-unlad. Nagtatrabaho ang Ombudsman sa buong rehiyon ng Asia Pacific upang matuto at tumulong sa pagbuo ng pinakamahusay na kasanayan sa internasyonal sa pamamagitan ng pagsasanay, pagpapayo at pagbuo ng mapagkukunan.